laion/Wikipedia-Exotic huggingface dataset:
ז'אן-בטיסט קארפו

ז'אן-בטיסט קארפו (בצרפתית: Jean-Baptiste Carpeaux; ‏ 1827, ואלנסיין – 1875, קורבבואה, צרפת) היה פסל וצייר צרפתי שפעל בזמן הקיסרות השנייה תחת נפוליאון השלישי. החל את לימודי האמנות אצל פרנסואה ריד, בגיל 17 החל את לימודיו בבית הספר הלאומי הגבוה לאמנויות היפות ובשנת 1854 בגיל 27 זכה בפרס רומא, עבר לרומא לשבע שנים, למד באקדמיית צרפת ברומא ולמד את עבודותיהם של אמני הרנסאנס: מיכלאנג'לו, דונטלו, ואנדריאה דל ורוקיו, פיתח רגישות לתנועה וספונטניות ורכש את יסודות אמנות הבארוק. בשנת 1853 הציג בסלון הפריזאי (התערוכה הרשמית של בית הספר הלאומי הגבוה לאמנויות היפות), בין תלמידיו: הפסל: אמה-ז'ול דאלו והצייר ז'אן לואי פוריין. העתק "הריקוד" במיקום המקורי בחזית בניין האופרה גרנייה המקור מוצג במוזיאון ד'אורסה אוגולינו וילדיו במוזיאון המטרופוליטן לאמנות נצחון פלורה במוזיאון לאמנויות יפות בניס ילד צוחק עם עלי גפן בשערו במוזיאון ני קרלסברג גליפטוטק בקופנהגן ילד דייג עם קונכייה בגלריה הלאומית לאמנות מדיה וקבצים בנושא ז'אן-בטיסט קארפו בוויקישיתוף ז'אן-בטיסט קארפו, באתר אנציקלופדיה בריטניקה (באנגלית)
Ur So Gay (מיני-אלבום)

Ur So Gay (בעברית: אתה כל כך הומו) הוא המיני-אלבום הראשון של הזמרת-יוצרת האמריקאית קייטי פרי. המיני-אלבום יצא לאור ב-20 בנובמבר 2007, על ידי חברת התקליטים קפיטול רקורדס לחנויות הדיגיטליות (מאוחר יותר יצאה גם גרסה פיזית). המיני-אלבום מכיל ארבעה שירים: שיר הנושא, רמיקס לשיר הנושא, גרסת כיסוי לשיר "Your Love" של להקת אאוטפילד והשיר "Lost" אשר הופיע יותר מאוחר באלבומה השני One of the Boys, ביחד עם שיר הנושא שיצא כסינגל שיווקי מתוך אלבומה השני. פרי אמרה כי היו לה כל מיני אפשרויות להקליט גרסאות כיסוי לאלבום לפני שבחרה בשיר שבחרה. תחילה, רצתה להקליט גרסת כיסוי לאחד משירי להקת הבנים הבריטית קווין, אך לא הצליחה לחשוב על שיר שראוי במיוחד. לאחר מכן, פרי הייתה במועדון ושמעה את "Your Love" וסיפרה שכאשר השיר התנגן כל הבנות במועדון התחילו לרוקד ולכן בחרה לבצע גרסת כיסוי לשיר הזה. המיני-אלבום לא זכה להצלחה ונמכרו ממנו כמה אלפי עותקים בלבד, אך שיר הנושא מתוכו "Ur So Gay", זכה להצלחה רבה, תוך שקיבל את מעמד הזהב בארצות הברית. האלבום Ur So Gay באתר ספוטיפיי טד ברונר, ריי מרטין, ג'וניור סנצ'ז, גרג וולס Katy Perry - Ur So Gay, Discogs (באנגלית) Katy Perry: One Of The Boys - Music Streaming - Listen on Deezer (באנגלית אמריקאית), נבדק ב-2020-04-20 One of the Boys by Katy Perry (באנגלית אמריקאית), נבדק ב-2020-04-20 Release group “One of the Boys” by Katy Perry - MusicBrainz, musicbrainz.org Gold & Platinum, RIAA (באנגלית) Ur So Gay [Explicit], נבדק ב-2020-05-11 UR So Gay [Vinyl], נבדק ב-2020-05-11
המורה

האם התכוונתם ל... המורה (אוגוסטינוס) – ספר מאת אוגוסטינוס המורה (בן-נפתלי) – ספר מאת מיכל בן-נפתלי המורה (מק'קורט) – ספר מאת פרנק מק'קורט המורה (סרט, 2015) – סרט פעולה-דרמה רוסי המורה (מיני-סדרה, 2020) – מיני סדרת טלוויזיה אמריקאית המורה (סדרת טלוויזיה) – סדרת טלוויזיה גרמנית המורה – סדרת טלוויזיה צרפתית
אנטון אוסטרובסקי

אנטון "קלין" אוסטרובסקי (נולד ב-6 ביוני 1982) הוא שחקן וראפר ישראלי. אוסטרובסקי נולד ב-1982 בנובוצ'רקסק, רוסטוב, ברית המועצות (כעת רוסיה). בגיל 14 ביקר בישראל, באחת ממסגרות הסוכנות היהודית. ב-1997 עלה יחד עם משפחתו לארץ ישראל והתגורר במעלה אדומים. את קשיי הקליטה שלו תיאר בסדרה "דור אחד וחצי", ששדורה ב-2022 בתאגיד השידור כאן. ב-2009 השתתף אוסטרובסקי בסרט "הבודדים" כסשה בלוחין. על תפקיד זה, הועמד אוסטרובסקי לפרס אופיר לשחקן המשנה הטוב ביותר. ב-2012 השתתף בסדרת הדרמה "תא גורדין", ב-2013 השתתף בסדרה ״להיות איתה״ כצ’ופי, האמרגן וחברו הטוב של אסף. ב-2014 השתתף בסרט "מנפאואר". ב-2017 השתתף בסדרה "בתולות" ב-2018 גילם פסיכולוג בסדרה ככה זה. ב-2003 הקים אוסטרובסקי יחד עם הראפר אחשתיים את הרכב ההארדקור היפ הופ הישראלי-רוסי "סאדייל". ב-2004 השתתף בהרכב ההיפ הופ הישראלי פי.אר. טרופרז, והקליט לאלבום היחיד של ההרכב, "מתוך הזוהמה". ב-2010 הוציאו סאדייל את מיקסטייפ הבכורה שלהם, "יותר מכל אלבום אחר". ב-18 באוקטובר 2010 הוציא קלין את מיקסטייפ הסולו הראשון שלו ”מטפס ערים” שהנחה שדרן הרדיו קובי מידן. 2004: מתוך הזוהמה (בהרכב פי אר טרופרס) 2023: מילה ומעשה (עם גואטה) 2010: יותר מכל אלבום אחר (בהרכב סאדייל) 2010: מטפס ערים 2012: מהפכה 6 2012: הלהיטים הגדולים (בהרכב סאדייל) 2020: הקלטות האבודות: 2003–2019 (בהרכב סאדייל) אוסטרובסקי מתגורר בפתח תקווה. אנטון אוסטרובסקי, במסד הנתונים הקולנועיים IMDb (באנגלית) שרית פוקס, הרחוב גידל אותנו באגרופים, באתר nrg‏, 9 בינואר 2010 דור אחד וחצי, באתר תאגיד השידור כאן, ‏2022 דוקותיים: אנטון הראפר מלמד צעירים שהארדקור אמיתי זה להיות נקי, סרטון בערוץ "כאן | דיגיטל - תאגיד השידור הישראלי", באתר יוטיוב (אורך: 07:54)
אמיל דה ז'ירארדן

אמיל דה ז'ירארדן (בצרפתית: Émile de Girardin‏; 22 ביוני 1802, פריז – 27 באפריל 1881) היה עיתונאי, מוציא לאור ופוליטיקאי צרפתי. בשנים 1831–1855 הוא היה נשוי לדלפין דה ז'ירארדן. אמיל דה ז'ירארדן נולד בפריז כבן לא חוקי של גנרל אלכסנדר דה ז'ירארדין. הרומן הראשון שלו Émile עסק בילדתו ופורסם בשנת 1827. הוא המשיך לעבוד כעיתונאי ומוציא לאור. עיתון שלו Journal des connaissances utiles הגיע לכ-120 אלף מינוים ו- Almanach de France נמכר בכמיליון עותקים. בשנת 1836 הוא התחיל להוציא La Presse תמורת דמי מינוי שנתיים של 40 פרנק בלבד. זה היה העיתון הראשון שניצל פרסומות להורדת עלות למינוים. במקביל לקריירה כעיתונאי, אמיל דה ז'ירארדן נכנס לפוליטיקה ובשנת 1834 הוא נבחר לראשונה לאספה הלאומית. הוא היה חבר פרלמנט עד לשנת 1881 (עם הפסקות). בשנת 1848 אמיל דה ז'ירארדן נעצר ל-11 ימים בהוראת גודפרואה קווניאק, לאחר שחרורו הוא התנגד למינוי קווניאק לנשיא. בשנת 1852 לאחר נפילת הרפובליקה הצרפתית השנייה הוא גורש מצרפת אך קיבל רשות לחזור תוך זמן קצר. בשנת 1872 אמיל דה ז'ירארדן רכש לה פטי ז'ורנל וניצל אותו להגנת על מדיניות של אדולף טייר. אמיל דה ז'ירארדן, באתר אנציקלופדיה בריטניקה (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
רונית אשרי

רונית אשרי (נולדה ב-18 ביוני 1975) היא שחקנית, זמרת וקריינית ישראלית. רונית אשרי נולדה בכפר סבא וגדלה בכוכב יאיר. בשנת 2001 סיימה לימודי משחק בבית הספר לאומנויות הבמה "בית צבי". במהלך הקריירה שלה שיחקה בהצגות ילדים רבות, ובמשך שנים הייתה קריינית הבית של שפ"א (שידורי פרסומת מאוחדים). בשנים 2004–2017 שיחקה בתיאטרון "יידישפיל". בין ההצגות בהן לקחה חלק: "מונולוגים מהקישקע", "נשמה צוענית", "א יידישע מאמע", "רביזור", "בעלת הארמון", "הקוסם מלובלין" ועוד. בשנים אלה שיחקה גם מחוץ לתיאטרון בתפקידי אורח בסדרות הטלוויזיה "עבודה ערבית", ו"לחיות מחדש" (חיים בוזגלו), וכן ובפרסומות לטלוויזיה. משנת 2017 מתגוררת אשרי בניו יורק, ושם היא משחקת בתיאטרון "New Yiddish Rep". בין השאר שיחקה שם בהצגות: "מלאכת החיים" (חנוך לוין) בגרסאות באנגלית וביידיש, ו-"Awake and sing" (קליפורד אודטס), בה גילמה את התפקיד הראשי - אם המשפחה, בסי ברגר. על תפקידה זה זכתה לשבחי המבקרים בעיתונות הניו יורקית. בראשית 2020 הצטרפה לפרויקט La grand voyage, יצירה של צוות שחקנים מניו יורק שנאסף כדי לחקור ולפתח את ז’אנר הליצן התאטרלי. את הפרויקט מביימת Aelita West, ליצנית ותיקה ב-Snowshow של סלאבה פולונין. בשנה זו שיחקה גם בסדרת הטלוויזיה "המורדת" בנטפליקס, המספרת על צעירה חרדית הבורחת לברלין עקב השידוך ששידכו לה דודתה מלכה שוורץ (אותה גילמה אשרי) וסבתה. בסדרה משתתפים גם גרא סנדלר, בעלה של אשרי, ובנם נעם. בשנת 2022 לוהקה אשרי לתפקיד בסדרת הטלוויזיה אל מעבר האוקיינוס. בסדרה היא מגלמת את בלה שאגאל. אשרי נשואה לשחקן גרא סנדלר, אותו הכירה במהלך עבודתם המשותפת ביידישפיל, ואם לשניים. מדיה וקבצים בנושא רונית אשרי בוויקישיתוף רונית אשרי, ברשת החברתית אינסטגרם רונית אשרי, במסד הנתונים הקולנועיים IMDb (באנגלית) רונית אשרי, באתר "אידיבי", מאגר הידע העברי לקולנוע ישראלי ועולמי רונית אשרי, באתר ספר הקולנוע הישראלי קרי רובינשטיין, חנוך לוין ביידיש בניו יורק, באתר ynet, 25 במאי 2018 ראיון של רונית אשרי ויוני אילת עם בן כספית – בתוכנית "עושים סדר" ראיון של רונית אשרי ויוני אילת עם קובי אוז – בתוכנית הבוקר רונית אשרי בהצגה נשמה צוענית – בשיר: "בן אדם" כל מה שרציתם לדעת על הקאסט הישראלי של "המורדת", באתר ‏מאקו‏, 17 באפריל 2020 יואב בירנברג, "שיחקתי גם עם נטלי פורטמן, אבל 12 שנה אני ממוקה. אין איך לצאת מהמשבצת בארץ", באתר ynet, 7 באפריל 2023
אנטישמיות באיטליה של המאה ה-21

מאז מלחמת העולם השנייה, דעות קדומות ואנטישמיות באיטליה כמעט ולא נצפו באופן אגרסיבי. הסכסוך הישראלי-פלסטיני תרם רבות בהתפתחות וביטוי האנטישמיות במאה ה-21 בעולם כולו, וגם באיטליה. האינתיפאדה השנייה, שהחלה בסוף ספטמבר 2000, הפעילה מנגנונים בלתי צפויים, ועוררה דעות קדומות אנטי-יהודיות שהתערבבו בסטראוטיפים פוליטיים. הסכסוך מוצג לרוב כהתגלמות המאבק בין הטובים (הפלסטינים) לרעים (יהודי ישראל). המספר הגבוה של אירועים אנטישמיים שנרשמו לאורך שנת 2018 משקף את האקלים הפוליטי והכלכלי; מקרים רבים קשורים לאירועים הרואים את היהודים ו/או את מדינת ישראל במרכז תשומת הלב: יום הזיכרון הבינלאומי לשואה מרוץ ג'ירו ד'איטליה 2018 (Grand Tour) שנערכה בישראל חגיגות יום העצמאות ה-70 למדינת ישראל רצח מיריי קנול, ניצולת השואה, שנמצאה בדירתה השרופה בפריז עימותים צבאיים ברצועת עזה מינוי ליליאנה סגרא מונתה ל"סנטורית לכל החיים" הצעת החוק של ליליאנה סגרא נגד שנאה מקוונת השחתת אבני נגף התקריות האנטישמיות בשנת 2018 קשורות, לפי סדר החשיבות ל: קונספירציה, אנטי-ציונות, נאו-נאציזם, טריויאליזציה של השואה (לעג לשואה), אנטי-יהדות (אנטישמיות נוצרית ודתית). תופעת השנאה נגד היהודים הוסיפה להתרחב ונעשתה אף חמורה יותר. ריכוזה הוא בעיקר ברומא ובסביבתה. לאחר שכמעט ולא הורגשה בשנים שקדמו, האנטישמיות התפרצה באמצעות הטוויטר. היא משפיעה בעיקר על מרכז איטליה וממוקדת על יהודים תוך שימוש בסטראוטיפים ובפייק ניוז. בבחירת המילים למיפוי, המונחים והעלבונות שחזרו על עצמם הכי הרבה במדיה החברתית, שהודגשו גם במחקר מדעי, שעסק בחקר המנגנונים המעורבים בגישה המפלה, היו: Rabbino - רבי. Usuraio - מלווה בריבית. Giudeo - יהודי. Ebreo - עברי (יהודי). Cazzo mozzo. Strozzino - מלווה בריבית. Ebrei ai forni - יהודים לתנורים. Sionista - ציוני. מסקר משנת 2019 של Eurispes, עולה כי 15.6% מאזרחי איטליה מכחישים את קיומה של השואה, וכי 16.1% סבורים כי ישנו "ניפוח" את מספר הקורבנות. בשנת 2004 מספרם של אלה שחושבים שהשואה מעולם לא קרתה עמד על 2.7% בלבד. האמירה לפיה היהודים שולטים בכוח הכלכלי והפיננסי, אמנם חלוקה על רוב האיטלקים (76%), אך לא חסר מי שמסכימים עם אמירה זו (23.9%). על פי יותר מחמישית מהאיטלקים שרואיינו,(22.2%), היהודים הם אלה ששולטים בתקשורת. זאת, לעומת 34.1% שחשבו כך ב-2004. בהשוואה לסקר Eurispes שנערך בשנת 2004 באותם נושאים, שיעור האיטלקים שלדעתם היהודים קובעים בחירות פוליטיות בארצות הברית, הוא נמוך יותר: מ-30.4% ב-2004 ל-26.4% ב-2019. בסקר משנת 2019 של Eurispes, נשאלו אילו אמירות מבטאות בצורה הטובה ביותר את עמדתם הפוליטית של רוב האיטלקים. 19.8% מהנשאלים הצהירו כי "חושבים שבניטו מוסוליני היה מנהיג גדול שרק עשה כמה טעויות". אנטישמיות הכחשת השואה יהדות איטליה Antisemitism Overview of data available in the European Union 2004–2014 - FRA – European Union Agency for Fundamental Rights Antisemitism Worldwide - 2018 - Moshe Kantor Database for the Study of Contemporary Antisemitism and Racism Relazione annuale a cura dell’Osservatorio antisemitismo della Fondazione CDEC 2019 MAPPA DELL’INTOLLERANZA 4.0 - Vox - Osservatorio Italiano sui diritti Eurispes: risultati del Rapporto Italia 2020
וולטה אה ולנסיה

וולטה אה לה קומוניטאט ולנסיה (בקטלאנית: Volta a la Comunitat Valenciana) הוא מרוץ אופני כביש בקטעים שנערך בולנסיה מאז 1929. המרוץ הוא ברמה 2.פרו בסבב ה-UCI ProSeries החל מ-2020. שיאן הניצחונות בו הוא אלחנדרו ולוורדה שניצח במרוץ שלוש פעמים: בשנים 2004, 2007 ו-2018. המרוץ נוסד ב-1929, אז ניצח בו סלבדור קארדונה המקומי. המנצח הלא ספרדי הראשון במרוץ היה הילאיירה קוורוור הבלגי ב-1958. המרוץ לא התקיים בשנת 2009–2015 בשל בעיות מימון. משנת 2020, המרוץ הוא חלק מסבב ה-UCI ProSeries. המרוץ כאמור מתאים למטפסים, אך כולל לעיתים גם לפחות שני קטעים שמתאימים לספרינטרים. הוא מתקיים בתחילת העונה ונחשב למרוץ הקטעים הבכיר הראשון בעונת המרוצים בספרד. אתר האינטרנט הרשמי של וולטה אה ולנסיה
נעמי דליות

נעמי דליות (נולדה בשנת 1936) היא קריינית ושדרנית רדיו ישראלית. שימשה במשך עשרות שנים בתפקיד קריינית ועורכת ב"קול ישראל". בשירותה בצה"ל הייתה קריינית בגלי צה"ל. נולדה בירושלים בשם נעמי זקס, בתם של אריק זקס ואסתר ארנה זקס. אביה היה פסנתרן, מראשוני עובדי קול ישראל. דליות למדה בבית ספר העממי "בית הילד" ובתיכון בית הכרם. בנעוריה השתתפה באולפן הילדים של קול ישראל. ב-1954 התגייסה לצה"ל ושרתה כקריינית בגלי צה"ל. זמן קצר לאחר סיום שירותה הצבאי הצטרפה לקול ישראל כקריינית. בן התוכניות שהגישה "פזמונים ומחולות כבקשתך", ו"שירי עמים". כמו כן קריינה מדי פעם מהדורות חדשות. בתחילת שנות ה-60 שימשה כמגישה ועורכת במחלקה לשידורים לבתי הספר בקול ישראל. עם הקמת רשת קול המוסיקה בשנת 1983 הצטרפה לרשת זו כקריינית ומגישה. במסגרת זו הגישה תוכניות רבות והנחתה קונצרטים פומביים של תזמורת רשות השידור. במשך 18 שנה, מדי שבוע, הנחתה מעל בימת אולם הנרי קראון בירושלים את סדרת הקונצרטים "אתנחתא". ב-2001 לאחר עשרות שנות עבודה בקול ישראל ורשות השידור פרשה לגמלאות מרשות השידור. דליות דוברת את השפה הנורווגית. נשואה לישראל דליות חוקר שירי העמים (מוזיקה אתנית), שהיה עורך תוכניות בקול ישראל וברשות השידור, ולהם שני ילדים. אלי אלון, סיפורה של קריינית הרדיו נעמי דליות , באתר News1 מחלקה ראשונה, 7 באפריל 2020 צבי לביא, עצמאות נוסח נורווגיה, מעריב, 21 במאי 1990 ערך זה הוא קצרמר בנושא ישראלים ובנושא תקשורת. אתם מוזמנים לתרום לוויקיפדיה ולהרחיב אותו.
היכל התרבות דאגון אומאייב

היכל התרבות דאגון אומאייב (ברוסית: Дворец культуры имени Дагуна Омаева) נפתח במרכז גרוזני, על גדות נהר סונז'ה, ב-25 במרץ 2020. הבניין בן 12 קומות והוא ממוקם בשטח של 39 אלף מ"ר. יש בו אולמות קטנים וגדולים להופעות, חדרי חזרות, חדר ישיבות, חדרי הלבשה, אולפן הקלטות ותיאטרון. המתחם כולל חניון מקורה ל-700 מכוניות. הבניין ישכן גם את הפילהרמונית הממלכתית של הרפובליקה ומשרד התרבות של צ'צ'ניה. הארמון נבנה במימון פרטי. קיבולת הבניין היא יותר מאלף איש. הארמון הוא המבנה הגדול מסוגו בצ'צ'ניה. הוחלט לקרוא על שם הארמון לכבודו של דאגון אומאייב (1943–2019), שחקן תיאטרון וקולנוע סובייטי ורוסי, שחקן תיאטרון הדרמה הממלכתי הצ'צ'ני על שם גיבור ברית המועצות חנאפשה נוראדילוב, אמן העם של קברדינו-בלקריה, צפון אוסטיה, אבחזיה והרפובליקה הסוציאליסטית הסובייטית האינגושטית-צ'צ'נית, אמן הכבוד של רוסיה. מדיה וקבצים בנושא היכל התרבות דאגון אומאייב בוויקישיתוף "Дворец на берегу Сунжи". רוסיסקאיה גאזטה (ברוסית). 2020-04-01. נבדק ב-2020-04-03. "Дворец торжеств в Грозном назовут в честь Дагуна Омаева". Чечен-инфо (ברוסית). 2020-03-10. נבדק ב-2020-03-26. "Чечня, Грозный: стала известна дата открытия самого большого на Кавказе Дворца торжеств им. Народного артиста России Дагуна Омаева". Черновик (ברוסית). 2020-03-15. נבדק ב-2020-03-26. "В Грозном открыли двенадцатиэтажный дворец торжеств". טאס"ס (ברוסית). 2020-03-25. נבדק ב-2020-03-26.
ידידה בת עדיה

יְדִידָה בַת-עֲדָיָה היא דמות מקראית, שמה מופיע בספר מלכים ב', פרק כ"ב, פסוק א'. ידידה הייתה בתו של עדיה מהעיר בצקת בשפלת יהודה. היא הייתה אשת אמון מלך יהודה ואם בנו יאשיהו. שמה מופיע פעם אחת בתנ"ך ופירושו אהובה או חביבה. שמה נעדר מתיאור הסיפור המקביל על המלכת בנה בספר דברי הימים ב', פרק ל"ד, פסוק א'. ייתכן ונשואיה לאמון מלך יהודה נועדו לחזק קשרים עם משפחות מכובדות מאזור שפלת יהודה. העיר בצקת לא זוהתה, אך ייתכן כי זו הייתה עיר בשפלת יהודה בנחלת שבט יהודה וזאת משום שהיא נכללת ברשימת ערי יהודה המופיעה בספר יהושע, פרק ט"ו, פסוק ל"ט לצד הערים עגלון ולכיש. יהודה אדרי, נשים בתנ"ך ובאספקלריית חז"ל, קריית גת, דני ספרים, 2009, עמ' 127 רן צדוק, עולם התנ"ך: מלכים ב', תל אביב, דוידזון עתי, 1995, עמ' 191 שלום זמירין, יאשיהו ותקופתו, ירושלים, מוסד ביאליק, תשל"ז, עמ' 33
'Cause You Are Young

'Cause You Are Young (בעברית: כי אתה צעיר) הוא סינגל שהוקלט על ידי הזמרת ההולנדית סי. סי. קאץ', מתוך אלבום הבכורה שלה, Catch the Catch. השיר יצא לאור ב-20 בינואר 1986, על ידי חברות התקליטים הנסה רקורדס ואריולה רקורדס, כסינגל השני מתוך האלבום. עם יציאתו נכנס השיר אל המקום השישי במצעד השירים שבספרד. השיר נכתב והופק על ידי דיטר בוהלן, איתו שיתפה פעולה סי. סי. קאץ' במהלך רוב הוצאת אלבומי האולפן והסינגלים שלה. בשנת 1988, לאור העובדה שצברה להיטים רבים שזכו להצלחה בעיקר במדינות אירופה, הוציאה קאץ' את אלבום הלהיטים הראשון שלה Diamonds: Her Greatest Hits, בו נכלל השיר. בנוסף לכך, השיר הוא שיר בסגנון הסינת'פופ. השיר מדבר על כאב לב, אותו חווה קאץ' בעקבות מערכת יחסים כלשהי. הווידאו קליפ הרשמי של השיר הועלה ליוטיוב ב-25 ביוני 2009. בקליפ, ניתן לראות את סי. סי. קאץ' שרה את השיר, תוך שהיא מחליפה תלבושות רבות ומאחוריה מסך כחול. הקליפ צבר למעלה מ-28 מיליון צפיות. האודיו של השיר צבר למעלה מ-5.2 מיליון צפיות, תוך שקליפ נוסף שלו שלו צבר למעלה מ-3.1 מיליון צפיות. בנובמבר 2014, עלה האלבום עצמו ליוטיוב ובתוכו גם השיר, תוך שהוא הצליח לצבור למעלה מ-19 מיליון צפיות. סרטון השיר "'Cause You Are Young" באתר יוטיוב C.C. Catch - 'Cause You Are Young, Discogs (באנגלית) C.C. Catch - Catch The Catch, Discogs (באנגלית) C.C. Catch - Shake Your Head 2003 - swisscharts.com, www.swisscharts.com Salaverri, Fernando (September 2005). Sólo éxitos: año a año, 1959–2002 (1st ed.). Spain: Fundación Autor-SGAE. ISBN 84-8048-639-2. C.C. Catch, Genius (באנגלית) C.C. Catch – Cause You Are Young (באנגלית), נבדק ב-2020-04-18 Greatest Hits by C.C. Catch, Genius (באנגלית) CC Catch - Cause You Are Young (HD) CC Catch - Cause You Are Young (Extended Mix) Cause you are young - C. C. Catch C.C.Catch - Catch The Catch (Full Album) 1986: including "I Can Lose My Heart Tonight" & "Strangers By Night" & "'Cause You Are Young"
המודיעין הצבאי (מצרים)

המודיעין הצבאי המצרי, רשמית מינהל המודיעין הצבאי (בערבית: إدارة المخابرات الحربية والاستطلاع) הוא אחת המחלקות של משרד ההגנה המצרי, המתמחה במעקב אחר סוגיות הקשורות לביטחון הלאומי מנקודת מבט צבאית. המחלקה עוסקת במעקב, קריאה ובחינה של תנועות אויב, איסוף מידע על יחידות הצבא הזרים והכנות במקרה של שלום ומלחמה, הפעלת מודיעין שדה של פעולות צבאיות כולל מידע גאוגרפי והתאמתם למפות צבאיות מפורטות ומסירת מידע זה למנהיגות הצבאית והפוליטית כדי להעריך את המצב בשטח. עבודתה מכריעה בהערכת העמדה האסטרטגית. הגוף מתכנן ומתאם, יחד עם המשטרה הצבאית, את אבטחתם של מתקנים צבאיים ומפקח על רמת האבטחה במתקנים אלה, כולל אבטחת מסמכים וכלי נשק. המחלקה הוקמה ב-1952 ומהווה את גוף המודיעין המצרי השני בחשיבותו, אחרי המנגנון המודיעין הפוליטי (הביטחון הלאומי) אשר הוקם בשנת 1922. אחריו, במקום השלישי, שירות המודיעין הכללי, אשר הוקם בשנת 1954. בראש השירות עמדו קציני צבא בכירים רבים, בהם למשל הפילדמרשל עבדל חלים אבו ע'זאלה, שר ההגנה לשעבר, אלוף עומר סולימאן, לשעבר סגן נשיא וראש שירות המודיעין הכללי ואלוף מוראד וואפי, ראש שירות המודיעין הכללי, שמונה להחליף את סולימאן בינואר 2011. מאז תקופת נאצר, משימות המודיעין הצבאי התרחבו משמעותית והוא מבצע גם מעקב אחר הזרמים האנטי-פוליטיים הקיימים בתוך הצבא ומעקב אחר אזרחים אחרים הנוגעים בעקיפין לביטחון הצבאי והכוחות המזוינים, כמו קבלנים ומגישי שירותים לצבא. להגן על המדינה מפני כל התקפה אפשרית מצד האויב ולהכיר את יכולותיו הצבאיות של האויב לתכנן ולתאם עם המשטרה הצבאית כדי להבטיח את ביטחונם של מתקנים צבאיים לעקוב אחר רמת האבטחה במתקנים צבאיים, כולל אבטחת מסמכים, כוח אדם, כלי נשק ועוד סיכול ריגול צבאי להשתמש במקורות המידע הזמינים כדי לפקח על פעילותו הצבאית של האויב הבטחת משמעת טובה ונאמנות לקצינים ואנשים פרטיים בצבא לשתף פעולה עם סוכנויות מודיעין אחרות במדינה כדי להחליף מידע ולהשיג כדי להבטיח את הביטחון הלאומי המודיעין הכללי המצרי אבראהים פואד נסאר מדיה וקבצים בנושא המודיעין הצבאי בוויקישיתוף "جهاز الاستخبارات المصرية". الجزيرة. נבדק ב-2015-01-02.
ג'ון וויק 3

ג'ון וויק 3 (באנגלית: John Wick: Chapter 3 – Parabellum) הוא סרט פעולה אמריקאי משנת 2019, בבימויו של צ'אד סטהלסקי בו מככבים קיאנו ריבס, האלי ברי, לורנס פישבורן, מארק דקסקוס, אסיה קייט דילון, לאנס רדיק, אנג'ליקה יוסטון, ואיאן מקשיין. זהו הסרט השלישי בסדרת סרטי ג'ון וויק. עלילת הסרט מתחילה פחות משעה לאחרי אירועי הסרט הקודם בסדרה. המתנקש לשעבר ג'ון וויק נמצא כעת במנוסה במנהטן לאחר שרצח את סנטינו ד'אנטוניו, אשר השתייך לארגון המתנקשים הבינלאומי הפסגה הגבוהה, במלון קונטיננטל בתחומי המלון קונטיננטל. בעקבות כך פרס בסך 14 מיליון דולרים הונח על ראשו וכמות גדולה של רוצחים שכירים יוצאת בעקבותיו. וויק נאלץ להילחם בדרכו החוצה מהעיר ניו יורק בעזרתה של סופיה (האלי ברי) שעדיין בוטחת בו. קיאנו ריבס – בתפקיד ג'ונתן "ג'ון" וויק, מתנקש לשעבר שנמצא כעת במנוסה האלי ברי – בתפקיד סופיה, מתנקשת לשעבר, ידידה של ג'ון, והמנהלת של מלון קונטיננטל בקזבלנקה. לורנס פישבורן – בתפקיד באורי קינג, ראש ארגון פשע בולט. מארק דקסקוס – בתפקיד זירו, מתנקש יפני שנשכר לחסל את ג'ון וויק. אסיה קייט דילון – בתפקיד השופט, נציגה בכירה של ארגון המתנקשים הפסגה הגבוהה. לאנס רדיק – בתפקיד שרון, השוער במלון קונטיננטל אשר עוזר לג'ון וויק. אנג'ליקה יוסטון – בתפקיד "המנהלת", חברה בולטת בארגון הפשע רוסקה רומא עבורם עבד בעבר ג'ון וויק. איאן מקשיין – בתפקיד וינסטון, הבעלים והמנהל של מלון קונטיננטל בניו יורק, דמות מרכזית בעולם התחתון. ג'ייסון מנטזוקאס - בתפקיד חסר בית מתנקש המשמש כעוזרו של קינג. אתר האינטרנט הרשמי של ג'ון וויק 3 (באנגלית) אתר האינטרנט הרשמי של ג'ון וויק 3 (באנגלית) "ג'ון וויק 3", במסד הנתונים הקולנועיים IMDb (באנגלית) "ג'ון וויק 3", באתר נטפליקס "ג'ון וויק 3", באתר AllMovie (באנגלית) "ג'ון וויק 3", באתר Rotten Tomatoes (באנגלית) "ג'ון וויק 3", באתר Box Office Mojo (באנגלית) "ג'ון וויק 3", באתר Metacritic (באנגלית) "ג'ון וויק 3", באתר אידיבי "ג'ון וויק 3", באתר Prime Video (באנגלית) "ג'ון וויק 3", במסד הנתונים הקולנועיים KinoPoisk (ברוסית) "פרבלום" או "פרה בלום", בלטינית "היכונו למלחמה", הוא חלקו השני של הביטוי הרוצה בשלום ייכון למלחמה, אותו מצטט בסרט וינסטון, המנהל והבעלים של מלון "הקונטיננטל", לפני הקרב המכריע. בנוסף, בסרט עתיר נשק חם כמו זה, ניתן לראות בכך גם אזכור לאקדח ולקליבר הקרויים "פרבלום" על שם הביטוי. ערך זה הוא קצרמר בנושא סרטים. אתם מוזמנים לתרום לוויקיפדיה ולהרחיב אותו.
רשות הבקרה המינהלית (מצרים)

רשות הבקרה המינהלית (בערבית: هيئة الرقابة الإدارية) הוא גוף ממשלתי במצרים הכפוף לראש הממשלה ואחראי לתפקידי פיקוח ובקרה והוא הגוף הבכיר למלחמה בשחיתות במדינה. לחקור גורמים לליקויים בעבודה וייצור, כולל איתור ליקויים במערכות ניהוליות, טכניות ופיננסיות המפריעים לתפקודם הרגיל של גופים ציבוריים ומציעים דרכים להימנע מהם. מעקב אחר יישום החוקים ולוודא שההחלטות והתקנות החלות ישיגו את מטרתן. חשיפה של הפרות מנהליות וכלכליות ופשעים פליליים המתרחשים מצד אזרחים בזמן שהם מבצעים את חובות עבודתם ופועלים למניעת התרחשותם, לצורך כך הם יכולים לבקש את עזרת המשטרה בלכידת המפירים. בחינת תלונות שהגישו אזרחים על הפרת חוקים או רשלנות בביצוע תפקידים והצעות עבודה בנוגע אליהם או נגיעה בהם במטרה לשפר את השירותים ואת סדירות העבודה ואת מהירות השלמתה, כמו גם לחקור וללמוד את תלונות העיתונות או החקירות שפרסמה העיתונות העוסקות בהיבטים של הזנחה או פזיזות, ניהול שגוי או ניצול. לספק לראש הממשלה, לשרים ולמושלים כל מידע, נתונים או מחקרים שהם מבקשים וכל עבודה נוספת שהוטלה על ידי הממשלה. הפעלת סמכויות במנגנון הממשלתי, בגופים ציבוריים, במוסדות ציבור, בחברות הקשורות אליהם, בחברות ציבוריות ופרטיות ובגופים מהמגזר הפרטי המבצעים עבודות ציבוריות, וכן בכל הגופים שהמדינה תורמת להם בכל דרך שהיא. ניהול חקירות, מחקרים והצעות של ראש הממשלה בנושאי בקרה ופיקוח הרשות מפעילה את האקדמיה הלאומית למלחמה בשחיתות. שריף סייף אלדין (2018 – הווה) מוחמד אירפאן ג'מלאדין (2015 – 2018) מוחמד עומר פרסטיג' (2012 – 2015) מוחמד פריד תוהאמי (2004 – 2012) טנטאווי (1996 – 2004) אחמד עבדל רחמן (1996 – 1982) מחמוד עבדאללה (1982) עבד-ח'אלק שוקי (1978 – 1980) כמאל אל-גר (1964 – 1978) הרשות פורקה ב-1980 והוקמה מחדש ביוני 1982. בניין רשות הבקרה המנהלית בניין הרשות לבקרה מינהלית אתר האינטרנט הרשמי של רשות הבקרה המינהלית (בערבית) מדיה וקבצים בנושא רשות הבקרה המינהלית בוויקישיתוף اليوم السابع - فيديو.. الرقابة الإدارية تعلن تشكيل مجلس إدارة الأكاديمية الوطنية لمكافحة الفساد اليوم السابع - تعرف على السيرة الذاتية للواء شريف سيف الدين حسين رئيس هيئة الرقابة الجديد.